Marius Lien // deLillos - Suser av gårde - NABOK042
Suser avgårde forandret norsk rock og pop for alltid. Plata brøt ned motsetningen mellom de to sjangrene, og slo an både i undergrunnsmiljøene og i det brede lag. Den har bidratt med en lang rekke gjenkjennbare fraser til det norske språket, og banet vei både for norsk poplyrikk og naivisme. Gjennom samtaler med bandet selv, sentrale aktører i åttitallet, musikkliv og Lars Lillo-Stenbergs norsklærer får vi høre historien om et grense-sprengende album. Boka ble gitt ut i 2011 i MB Topp 100-serien. Marius Lien (f. 1975) er journalist i Morgenbladet. Sammen med Christer Falck og Alf van der Hagen har han tatt initiativet til kåringen og bokserien Morgenbladet topp 100. Han har tidligere utgitt boka Svart Messias (2011).